open-index/open-wikipedia-markdown huggingface dataset:
יחסי ארצות הברית – סרי לנקה

**יחסי ארצות הברית–סרי לנקה** הם היחסים הדו-צדדיים בין **[[ארצות הברית|ארצות הברית של אמריקה]]** לבין **[[סרי לנקה|הרפובליקה הדמוקרטית הסוציאליסטית של סרי לנקה]]**.

## היסטוריה
[ממוזער|שמאל|נשיא ארצות הברית [רונלד רייגן ונשיא סרי לנקה מלטפים גור של פיל. 1984]]

ארצות הברית וסרי לנקה נהנות מקשרים לבביים, המתבססים בעיקר על המסורות הדמוקרטיות המשותפות.

המדיניות האמריקאית כלפי סרי לנקה מאופיינת בכבוד לעצמאותה, בריבונותה, במדיניות החוץ המתונה שלה, בשמירה על אחדותה של המדינה, תמיכה במוסדותיה הדמוקרטים ועידוד התפתחותה החברתית והכלכלית.

ארצות הברית תמכה בפיוס האתני בסרי לנקה ובתהליך השלום שהחל במדינה בדצמבר 2001.

בשנת 2004, הוזמן ראש ממשלת סרי לנקה, רניל ויקרמסינגה, לביקור רשמי בבית הלבן. זאת הייתה הפעם הראשונה בהיסטוריה שראש ממשלת סרי לנקה הוזמן באופן רשמי לבית הלבן.
הסיוע האמריקני לסרי לנקה הגיע ליותר משני מיליארד דולר מאז עצמאותה של סרי לנקה ב-1948.
באמצעות הסוכנות האמריקאית לפיתוח בינלאומי, ארה״ב תרמה לצמיחתה הכלכלית של סרי לנקה, עם פרויקטים שנועדו לצמצם את האבטלה, לפתח את הדיור, לשפר את בורסת קולומבו, לחדש את מערכת המשפט ולשפר את התחרותיות.

בוועידת התורמים בטוקיו שהתקיימה ביוני 2003, התחייבה ארה״ב להעביר 54 מיליון דולר לסרי לנקה, 40.4 מיליון דולר מתוכם במימון הסוכנות האמריקאית לפיתוח בינלאומי.

בעקבות הצונאמי בסרי לנקה ב-2004, ארה״ב סיפקה 135 מיליון דולר כסיוע בהקלה ובשיקום.

בנוסף, רשות השידור הבינלאומית (IBB), מפעילה תחנת שידור רדיו בסרי לנקה.

תחת הנשיא מהינדה ראג'פקסה, היחסים עם ארה״ב היו מתוחים. אך הם השתפרו ב-2015, עם עליית הנשיא מאטריפלה סיריסנה וראש הממשלה, רניל ויקרמסינגה. במאי 2015, ביקר מזכיר המדינה האמריקאי, ג'ון קרי בביקור רשמי בסרי לנקה. יועצה האמריקאי של מחלקת המדינה, תומאס שאנון, ביקר בסרי לנקה בדצמבר 2015 ונועד לשפר את שיתוף הפעולה בין הממשלות, שיתוף פעולה כלכלי, ביטחוני ובינלאומי.

ארצות הברית הציעה סיוע לסרי לנקה על מנת להפוך אותה לרכזת כלכלית באוקיינוס ההודי.

## יחסים צבאיים
הכוחות המזוינים של ארצות הברית שומרים על יחסים צבאיים מוגבלים עם סרי לנקה.

ארצות הברית וסרי לנקה החלו לשפר את יחסי הביטחון ביניהן מעבר למכירות צבאיות, ומתקני האימון הורחבו כאשר סרי לנקה הייתה במאבק פנימי.

במהלך כהונתו של רניל ויקרמסינגה כראש ממשלה ב-2002, נחתמו הסכמים צבאיים בין סרי לנקה לארצות הברית, אשר אפשרו לסרי לנקה לקבל סיוע בתחום האימונים הצבאיים, הטכנולוגיה הצבאית, המודיעין, ההכשרה המיוחדת למלחמה בטרור והסיוע הכספי הישיר לפיתוח צבאי.

במהלך הפסקת האש בסרי לנקה, צוות הערכה של פיקוד האוקיינוס השקט של ארצות הברית, ערך מחקר בין ה-12 בספטמבר 2002 ל-24 באוקטובר 2002. המחקר העניק מספר המלצות לשיפור היכולות של צבא סרי לנקה, במקרה של כישלון תהליך השלום במדינה. לאחר שחקר את חולשותיו של הצבא, המליץ המחקר לשימוש בפצצות מצרר (הפצצות לא נאסרו עד 2010), להשמדת מטרות שטח לא מזויפות, ולחימוש כלי טיס של חיל האוויר בעת התקפה נגד כוחות האויב.

בנוסף, נמסר כי פיקוד האוקיינוס השקט של צבא ארצות הברית סיפק מידע מודיעיני לסרי לנקה בעת מלחמת האזרחים במדינה, כדי לצות צוותי LTE וארבע ספינות. זה אושר על ידי הנשיא מהנדה ראג׳פקסה, שממשלתו הייתה עוינת לארצות הברית.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גדעון בכמן

**גדעון בכמן** (בגרמנית: **Gideon Bachmann**; 18 בפברואר 1927 – 24 בנובמבר 2016) היה עיתונאי, מבקר קולנוע, צלם, דוקומנטריסט ושדרן רדיו ישראלי-גרמני.

## קורות חיים
בכמן נולד בהיילברון שבגרמניה, לארנסט בכמן ולבֶּלָה לבית שטרסבורגר. בשנת 1936, בזמן שלטון הנאצים, עלה לארץ ישראל עם משפחתו וגר בתל אביב. בצעירותו עבד כעיתונאי וצלם בעיתונים הארץ והעולם הזה. בשנת 1947 נשלח לתעד את מחנות הריכוז. לאחר כשנה היגר לניו יורק והחל ללמוד פיסול וקולנוע. תוך כדי לימודיו שידר תוכנית רדיו שבועית שבה ראיין אנשי קולנוע. ב–1956 התארח בתוכניתו פדריקו פליני והתפתחה ביניהם ידידות אשר בעקבותיה השתתף בתפקידי משנה קטנים בסרטיו וגם תיעד אותם. בשנות ה-60 של המאה ה-20 עבר לגור ברומא. הוא צילם את הסרט "צ'או פדריקו" המתעד את פליני. בשנותיו האחרונות התגורר בגרמניה, ניהל את המכון האירופי לקולנוע ועסק ביצירת מאגר של ראיונות וצילומים של יוצרי קולנוע. הוא נפטר בקרלסרוהה בגיל 89.

בכמן היה חבר עשרים שנה בוועדת הרפרטואר של פסטיבל הסרטים הבינלאומי חיפה.

## קישורים חיצוניים

* 
* 
* גדעון בכמן במכון הגרמני לאמנות ומדיה

קטגוריה:ישראלים ילידי גרמניה
קטגוריה:אנשי העלייה החמישית
קטגוריה:יורדים מארץ ישראל
קטגוריה:במאי קולנוע יהודים אמריקאים
קטגוריה:צלמי קולנוע
קטגוריה:צלמים ביישוב
קטגוריה:עיתונאים ביישוב
קטגוריה:שדרני רדיו וטלוויזיה יהודים אמריקאים
קטגוריה:סרטים תיעודיים
קטגוריה:ישראלים שנולדו ב-1927
קטגוריה:ישראלים שנפטרו ב-2016
נורטה דה סנטנדר

**נורטה דה סנטנדר** (בספרדית: **Norte de Santander**) הוא אחד מ-32 המחוזות של קולומביה. המחוז נמצא בצפון-מזרח קולומביה והוא גובל בוונצואלה בצפון ובמזרח, ובמחוז בויאקה וסנטנדר בדרום וססאר במערב.

המחוז משתרע על שטח של 21,658 קמ"ר. במחוז מתגוררים כ-1.4 מיליון תושבים (הערכה ל-2017). בירת המחוז היא קוקוטה.

## היסטוריה
בתקופה הפרה-קולומביאנית ישבו במקום מספר שבטי ילידים כמו בני הצ'יטררו  והמוטילון . היישוב הספרדי של האזור החל באמצע המאה ה-16 עם הקמת העיר פמפלונה, לאחר מספר ניסיונות התיישבות שנכשלו בעקבות היתקלויות אלימות עם הילידים.

באזור בכלל ובעיר קוקוטה בפרט הייתה פעילות רבה במהלך המאבק לעצמאות מהאימפריה הספרדית והשנים הראשונות לאחר מכן. ב-1821 התרחש בקוקוטה קונגרס קוקוטה שבו הוכרז על הקמתה של רפובליקת קולומביה הגדולה (שכללה את שטחי קולומביה, ונצואלה, אקוודור ופנמה המודרניות) ותוקנה חוקת קוקוטה  ששירתה את המדינה החדשה. ב-1828 התכנסה בעיר אקוניה, אף היא בשטחי המחוז העתידי, ועידת אוקניה , שמטרתה הייתה לבצע שינויים בחוקה, אך הוועידה פוצצה על ידי נשיא הרפובליקה סימון בוליבר ותומכיו, במה שהוביל בסופו של דבר לפיצול הרפובליקה ב-1830

לאחר פיצול הרפובליקה האזור נכלל ברפובליקת גרנדה החדשה והשתייך לפרובינציות אל פמפלונה ואוקניה, שבירותיהן היו הערים פמפלונה ואוקניה בהתאמה. ב-1857 הרפובליקה הפכה לפדרלית והוקמה מדינת סנטנדר, שכללה את שטחי מחוזות סנטנדר ונורטה דה סנטנדר העתידיים ונקראה על שמו של פרנסיסקו דה פאולה סנטנדר , מגיבורי העצמאות של קולומביה. תחילה בירת המדינה הייתה פמפלונה, כעבור זמן קצר היא הועברה לבוקרמנגה וב-1861 היא הועברה לאל סוקורו, שתיהן בשטחי מחוז סנטנדר העתידי. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים.

ב-1886 ארצות הברית של קולומביה הפכה לרפובליקת קולומביה הלא-פדרלית, המדינה הפכה למחוז סנטנדר והבירה הועברה לבוקרמנגה. ב-1910 פוצלו מהמחוז שטחים שהפכו למחוז נורטה דה סנטנדר (שמשמעותו המילולית היא "צפון סנטנדר").

## כלכלה
כלכלת המחוז מסתמכת בעיקר על מסחר ותעשייה, בעיקר בזכות הגבול עם ונצואלה, ובמידה פחותה יותר על כרייה, הפקת נפט (בעיקר באזור הרשות המקומית של טיבו) וחקלאות, הכוללת בין היתר גידול של כותנה, אורז, טבק, קקאו, קנה סוכר, קפה וחיטה. כמו כן חבל קאטאטומבו  שבצפון המחוז הוא מוקד מרכזי בקולומביה לגידול צמח הקוקה שממנו מופק הסם קוקאין.

## חלוקה מנהלית
ממוזער|חלוקת המחוז לאזורי משנה.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לשישה אזורי משנה (Subregiones) כדלהלן:

## קישורים חיצוניים

* 
* 

## הערות שוליים

קטגוריה:קולומביה: מחוזות
קטגוריה:מדינות וטריטוריות שהוקמו ב-1910
Everyday Is Christmas

ממוזער|221x221 פיקסלים|גרג קורסטין, שהפיק את האלבום ביחד עם סיה
***Everyday Is Christmas*** (בעברית: "**כל יום הוא חג המולד**") הוא אלבום האולפן השמיני של הזמרת-יוצרת האוסטרלית סיה. האלבום יצא לאור ב-17 בנובמבר 2017, על ידי חברות התקליטים אטלנטיק רקורדס ומאנקי פאזל.

האלבום הוא אלבום חג, אך חברות התקליטים וסיה החליטו כי הוא ישמש כאלבום אולפן לכל דבר.

## רקע והפקה
את כל שירי האלבום כתבה סיה, והם הופקו על ידה ועל ידי גרג קורסטין. שירי האלבום הם מקוריים, ולא ניתן למצוא גרסאות כיסוי או רמיקסים, לשירי חג מולד מן העבר כפי שנהוג לעשות בדרך כלל באלבומי חג המולד.

עטיפת האלבום יצאה בכמה חלקים, תחילה פרסמה סיה באינסטגרם שלה חלק של עטיפת המתנה בלבד, לאחר יממה פרסמה עטיפה נוספת שעליה פחות ניירות, ולאחר מכן ביום השני לפני הוצאת העטיפה המלאה, פרסמה את העטיפה כשכבר היה ניתן לראות את עיניה של מאדי זיגלר, לבסוף, ב-15 באוקטובר 2017, פרסמה את העטיפה המלאה.

## סינגל
ב-30 באוקטובר 2017, הוציאה סיה את הסינגל המוביל מתוך האלבום, "Santa's Coming for Us", ביחד עם ההזמנה המוקדמת של האלבום.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי חג המולד מ-2017
קטגוריה:אלבומי סיה
קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומי חברת אטלנטיק רקורדס
כריש מקרין

**כריש מקרין** (שם מדעי: *Heterodontus francisci*) הוא מין של דגי סחוס מקבוצת דמויי כריש ומסדרת ההטרודונטאים. הוא מצוי רק באוקיינוס השקט ממערב לחופי קליפורניה ובמפרץ קליפורניה.

זהו כריש קטן מאוד שמגיע לאורך 1.2 מ' בלבד. גופו עגלגל והסנפירים שטוחים ורחבים, מותאמים לחיים על קרקעית הים. הכריש אינו שוחה הרבה והוא בעל ראש גדול ומערכת שיניים חזקות העוזרות לו לפצח יצורי ים קשים. העיניים קטנות ובעלות "גבות" קרניות בולטות. הכרישים הבוגרים אפורים עם ורדרדים עם נקודות שחורות על הגוף. הצעירים בעלי פסים צהובים-חומים ומעט מנומרים.

דגים אלה נחים בין הסלעים ואצות הים ומחפשים טרף המבוסס על צדפות וחלזונות ימיים וגם על קיפודי ים וסרטנים. השיניים החזקות עוזרות לכריש לרסק את שריונות הטרף האיטי שלו. בנוסף הוא יצוד רכיכות שונות כמו תמנונים, תולעים, כמה קווצי עור ודגים קטנים יותר.

הכריש עצמו נטרף על ידי דגים גדולים, פיל ים צפוני, כרישי מלאך ועיטמים. הכריש מעוטר בקוצים על ראשו וסנפיריו להגנה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי שארל פרדריק ז'ראר
קטגוריה:הטרודונטאים
קטגוריה:בעלי חיים שתוארו ב-1855
קטגוריה:דגי מפרץ קליפורניה
מלאך-ים פסיפי

**מלאך-ים פסיפי** (שם מדעי: *Squatina californica*) הוא מין של כריש קרקעי המצוי באוקיינוס השקט מחופי אקוודור עד צ'ילה וצפונה מאלסקה עד קליפורניה. הוא מצוי בקרבה לקרקעית הים החולית במים רדודים, סביב שוניות, משטחים חוליים וכרי אצות.

אורך הכריש עד 1.5 מ' ומשקלו עד 27 ק"ג. הוא בעל גוף שטוח, כמעט כמו הבטאים, זנב שטוח וסנפירי חזה שטוחים ביותר ומותאמים להסוואה מתחת למים. אין סנפיר גבי ויש כמה סנפירי גפיים לאורך הגוף. הראש גדול ביותר ובעל לסתות המופנות קדימה ויכולות לנוע בתנועת צליפה קדימה בתגובה לטרף הנע מעל הכריש.

הכריש הוא טורף הצד ממארב כשהוא מוסווה בחול ומחכה שיחלוף מעליו דג או דיונון, ואז הוא פוער את פיו ושואב אותם במהירות גבוהה.

## קישורים חיצוניים

## הערות שוליים

קטגוריה:בעלי חיים שתוארו ב-1859
קטגוריה:טקסונים שתוארו בידי ויליאם אורייל איירס
קטגוריה:מלאך-ימיים
קטגוריה:דגי ים באמריקה שלחופי האוקיינוס השקט
יום סדאן

[ממוזער|[שער ברנדנבורג מואר לכבוד יום סדאן 1898]]
**יום סדאן** או **סדאנטאג** (בגרמנית: **Sedantag**) היה יום זיכרון שנחגג בקיסרות הגרמנית מדי שנה ב-2 בספטמבר. יום זה נועד להנציח את זכרו של קרב סדאן שבו נחלה הקונפדרציה הצפון-גרמנית ניצחון מוחץ על הקיסרות הצרפתית השנייה. החג התבטל בעקבות פירוקה של הקיסרות הגרמנית לאחר מלחמת העולם הראשונה.

זמן קצר לאחר ייסודה של הקיסרות באולם המראות בארמון ורסאי כבר עתרו פוליטיקאים בפני וילהלם הראשון, קיסר גרמניה להכריז על יום חג לאומי לזכר המאורע. התאריך הפוטנציאלי היה 18 בינואר, יום הכרזת הקיסרות. עם זאת, ה-18 בינואר כבר היה יום בעל חשיבות רבה בעיני הפרוסים כיוון שבו הכריז על עצמו פרידריך הראשון כ"מלך פרוסיה" הראשון. תאריך נוסף שהוצע הוא 10 במאי, שבו הסתיימה סופית מלחמת צרפת–פרוסיה. עם זאת, הצעה זו לא התקבלה בברכה מצד המדינות הגרמניות הדרומיות - ממלכת בוואריה, הדוכסות הגדולה של באדן וממלכת וירטמברג, אשר העדיפו לבחור בתאריך לזכר קרב שבו גם הן לקחו חלק פעיל. כפשרה, הוצע ה-2 בספטמבר, אשר בו כאמור, נחלו מדינות גרמניה ניצחון משותף על הצרפתים. עם זאת, החג מאולם לא הוכרז רשמית, ונחגג דה פקטו. בשל כך, הוא לא נחגג בכל רחבי גרמניה, ואף זכה להתנגדות מצד גורמים קתוליים ופציפיסטים.

גם אופיו של היום מעולם לא הוגדר רשמית. במהלך היום הופיעו בדרך כלל שליטי המדינות כשהם לבושים במדים, ונערכו מצעדים צבאיים ותהלוכות של ותיקי מלחמה. המוני העם חגגו את היום באמצעות קישוט הרחובות, הבערת מדורות, ריקודים ושירת שירים פטריוטיים. פעמוני הכנסיות צלצלו, והכמרים היו נושאים דרשות מיוחדות והספדים לזכר קורבנות הקרב. בימי שלטונו של וילהלם השני, המצעדים הצבאיים נדחו לאוגוסט, כיוון שההכנות התנגשו עם חגיגות יום הולדתו שחל ב-27 בינואר.

בעקבות סיום מלחמת העולם הראשונה ופירוקה של הקיסרות, הודיעה רפובליקת ויימאר שיום סדאן מבוטל רשמית.

## קישורים חיצוניים


* Kapitel ''Sedanfeier'' in: Wilhelm Heinrich Riehl: ''Ein ganzer Mann'', Roman,  1897
* O. P.: ''Sedantag oder Nationalfest?'', kritischer Artikel in der Wochenzeitschrift *Ethische Kultur*, 1. September 1900

קטגוריה:אירועים בחודש ספטמבר
קטגוריה:גרמניה: תרבות
קטגוריה:האימפריה הגרמנית
טירת צ'ירק

**טירת צ'ירק** (בוולשית: **Castell y Waun**, באנגלית: **Chirk Castle**) היא טירה ואחוזה משפחתית בצפון-מזרח ויילס בסמוך לגבול עם אנגליה.

הטירה הוקמה בשנת 1295 מספר שנים לאחר הכיבוש האנגלי של ויילס, היא הוקמה כחלק ממערך ביצורים ומרכזי שלטון אנגלים לאורך גבולות וחופי ויילס. החל מהמאה ה-16 הייתה הטירה בבעלות משפחת מידלטון אשר חיו בטירה עד לשנת 2004 כאשר עברה לבעלות בלעדית של הקרן הלאומית אשר מתחזקת את הטירה והאדמות מסביב. מאז שנות ה-40 של המאה ה-20 חלקים שונים בטירה פתוחים לציבור הרחב ובשנים האחרונות היא הפכה ליעד תיירותי מוכר ופופולרי באזור.

## היסטוריה
250px|ממוזער|תרשים של מבנה הטירה
טירת צ'ירק נבנתה על קו הגבול האנגלי-ולשי כחלק ממערך ביצורים שנועדו לשלוט בוויילס לאחר הכיבוש האנגלי ב-1282. טירות אלו הוקמו בעיקר לאורך הגבול וחופי ויילס עם דגש על צפון ויילס - היכן שהשליטה האנגלית הייתה יחסית רופפת עם תסיסה לאומית וולשית מובהקת יותר. כחלק ממאמץ משלים לכיבוש ויילס, אדמות לאורך הגבול ניתנו לאצילים אנגליים במטרה לבצר ולבסס את השלטון האנגלי, שטחים אלו זכו לכינוי "המארצ'ים הוולשים" והאצילים ששלטו בהם מטעם הכתר כונו "אדוני הספר".

ב-2 ביוני 1282 העניק מלך אנגליה אדוארד הראשון את אדמות צ'ירק לאחד ממפקדי הצבא רוג'ר מורטימר, אשר ככל הנראה הקים במקום בסיס צבאי לחיליו. בשנת 1294 הוולשים מרדו בשלטון האנגלי הטרי באזור בהנהגתו של יורש העצר הוולשי מאדוג אפ ל'ואלין, מה שהאיץ את התוכניות להקים בצ'ירק טירה מבוצרת. מספר חודשים לאחר מכן ב-1295 החלו עבודות הבנייה. משום הדמיון בין עיצוב טירת צ'ירק לטירת בומריס ייתכן והארכיטקט המלכותי ג'יימס מסיינט ג'ורג' היה מעורב בתכנון ועיצוב צ'ירק. בתוכנית הבנייה המקורית טירת צ'ירק הייתה אמורה לכלול שתי חומות היקפיות, כאשר החומה החיצונית הייתה נמוכה יותר והחומה החיצונית עבה וגבוהה יותר. לאורך החומה החיצונית היו מתוכננים מספר רב של צריחים ומגדלים, בעוד שהחומה הפנימית הייתה אמורה לכלול שבעה מגדלים ושער בדופן הדרומי מאוגף בשני מגדלים נוספים. 

בפועל השולמה בניית החלק הפנימי בלבד של הטירה ללא החומה ההיקפית החיצונית. במשך השנים האגף הדרומי עם שער הכניסה לטירה קרס, הוא נבנה מחדש ללא המגדלים הדרומיים והשער הראשי - אשר הועבר לקיר הצפוני היכן שהוא ממוקם כיום כפתח קשתי בחומה.

בשנת 1593 נקנתה הטירה על ידי תומאס מידלנטון, לימים ראש העיר של לונדון וחבר פרלמנט, בסכום של 5,000 לירה שטרלינג ומאז ועד לשנת 2004 משפחת מידלטון החזיקה בטירה בתור בית המשפחה. במהלך מלחמת האזרחים האנגלית תומאס מידלטון (הבן) צידד תחילה עם הפרלמנטריים ובמהלך התקוממות צ'שייר שבאה לאחר מלחמת האזרחים עבר לצדד במלכותנים. אחרי מספר שנים של חוסר שקט ברחבי אנגליה, בתקופת הרסטורציה האנגלית נכדו של תומאס מידלטון, אשר גם נקרא תומאס, קיבל את ברונות צ'ירק והפך לתומאס מידלטון, ברון צ'ירק הראשון.

## תמונות

Chirk Castle - geograph.org.uk - 868282.jpg|חצר הטירה
Chirk Castle - geograph.org.uk - 868266.jpg|שער הכניסה
Eastern side of Chirk Castle - geograph.org.uk - 542901.jpg|החומה המזרחית
Chirk Castle 2016 053.jpg|אחד מחדרי הטירה
Chirk Castle 2016 014.jpg|אולם "קרומוול" בחלק הצפוני


## לקריאה נוספת

* Roger Thomas, **Castles in Wales**, Wales Tourist Board & Automobile Association, UK, 1988. 
* Clair Masset (Editor), **Chirk Castle**, Acorn Press, UK, 2017. 
* Christopher Gravett, **The Castles of Edward I in Wales 1277-1307**, Osprey Publishing, UK, 2007. 



## קישורים חיצוניים

* 

קטגוריה:רקסהאם (מחוז)
צ'ירק
קטגוריה:ויילס: מבנים רשומים דרגה I
פולמון מאתונה (סכולארכס)

**פּולמון** מאתונה (ביוונית: **Πολέμων**; מת בשנת 269/270 לפנה"ס) היה פילוסוף פלאטוניסט חשוב ויורשו השלישי של אפלטון כסכולארכס  (ביוונית: σχολάρχης, ראש האקדמיה) משנת 313/314 ועד מותו בשנת 269/270 לפנה"ס. הוא היה תלמידו של קסנוקרטס והאמין כי פילוסופיה צריכה להיות עיסוק ולא רק להילמד.

## חייו
פולמון היה בנו של פילוסטראטוס, איש אמיד ובעל שם בפוליטיקה. בנעוריו היה הולל באופן קיצוני, אולם יום אחד, בהיותו בן 30 בערך, בעת התפרצותו אל בית ספרו של קסנוקרטס בראש חבורת הוללים, תשומת לבו רותקה אל ההרצאה שהמנהל המשיך ברוגע למרות ההפרעה, ושבמקרה עסקה באיפוק, והוא קרע את הזר לראשו ונשאר כשומע מסור. מאותו היום הוא אימץ אורח חיים של הסתפקות במועט והמשיך לבקר בקביעות בבית הספר, שעם מותו של קסנוקרטס, הוא הפך למנהלו בשנת 315 לפנה"ס.

תלמידיו כללו את קראטס מאתונה, שהיה הארומנוס שלו, וקראנטור, כמו גם זנון מקיטיון וארקסילאוס. דיוגנס לארטיוס אומר כי הוא מת בגיל מבוגר ובמוות טבעי. יורשו בראש האקדמיה האפלטונית היה קראטס. על פי אוסביוס מקיסריה (כרוניקון) הוא מת בשנת 269/270 לפנה"ס (בחלק מכתבי היד: בשנת 275/276 לפנה"ס).

## פילוסופיה
דיוגנס מדווח כי פולמון היה חסידו של קסנוקרטס בכל הדברים. הוא העריך את ייעודה של הפילוסופיה לאמן אנשים בדברים ומעשים, לא בספקולציות דיאלקטיות. אופיו היה חמור סבר ונוקשה והוא התגאה בהצגת השליטה שרכש ברגשות מכל סוג. בספרות הוא העריץ ביותר את הומרוס וסופוקלס, ונאמר שהוא היה מחברה של ההערה שהומרוס הוא סופוקלס אפי וסופוקלס הוא הומרוס טראגי.

## כתביו
על פי דיוגנס, פולמון הותיר אחריו מספר מאמרים, שאף אחד מהם לא שרד כשלקסיקון סודא נתחבר במאה ה-10. ישנו ציטוט של קלמנס מאלכסנדריה, שמקורו הוא פולמון או פילוסוף אחר בשם זהה, בחיבור "על החיים לפי הטבע" (ביוונית: ἐν τοῖς περὶ τοῦ κατὰ φύσιν βίου), וקטע נוסף, על שמחה, שתואם לגמרי להצהרתו של קיקרו, שפולמון אמר ש"הטוב העליון" (בלטינית: summum bonum) הוא לחיות לפי חוקי הטבע.

## קישורים חיצוניים
* Diogenes Laërtius, '''Lives of the Eminent Philosophers''', Volume I, Book IV, 16-20, Polemo, בוויקיטקסט באנגלית

## הערות שוליים

קטגוריה:אתונאים מן העת העתיקה
קטגוריה:להט"בים יוונים
קטגוריה:פילוסופים של העת העתיקה
קטגוריה:פילוסופים יוונים
קטגוריה:יוון העתיקה: ספרות והיסטוריוגרפיה
קטגוריה:מחברים כותבי יוונית
קטגוריה:אישים שחיו במאה ה-3 לפנה"ס
קטגוריה:אישים שחיו במאה ה-4 לפנה"ס
קטגוריה:להט"בים בעת העתיקה
ביני הארנב

**ביני הארנב** (21 במרץ 2012 – 2 בספטמבר 2023) היה ארנב ישראלי אשר היה מוכר בזכות סדרת הסרטונים שלו באינטרנט.
ביני היה ארנב שמוט אוזניים, אשר היה מוכר למדיה ולמעריציו כארנב היחידי בעולם אשר מסוגל לצייר, לשחק כדורסל, לנגן, לסרק ולעצב שיער.
ב-2017 שברו ביני ובעליו שי עסור שיא גינס עולמי של התואר "הכי הרבה סלים שנקלעו על ידי ארנב אי פעם בדקה אחת".
הסרטון הפופולרי ביותר של ביני צבר ביני מעל 30 מיליון צפיות, נוצר בשנת 2016 ונקרא "When Your Bunny is Addicted to Arcade Games".
ביני מנה מעל למיליון עוקבים ברשתות החברתיות. הוא התארח ב-תוכנית הלילה של ג'ימי פאלון ובתוכנית הכישרונות America's Got Talent.

## רקע
ביני מככב ביותר מ-50 סרטונים בהם הדגים את כשרונותיו הרבים. הוא התפרסם לראשונה בסרטון שלו בשנת 2013 "Funny bunny plays basketball".
בשנת 2016 עברו ביני ובעליו שי ללוס אנג'לס קליפורניה
כדי לקדם את החשיפה ושמו של הארנב.

כשרונותיו של ביני הארנב כוללים משחק בכדורסל, ציור עם צבעי אקריל על קנבס, סירוק ועיצוב שיער, קפיצה, ריקוד וסיבוב על ידי פקודה.

ביני מת ב-2 בספטמבר 2023

## פרסים

ביני קיבל את תואר השיא "הכי הרבה סלים על ידי ארנב בדקה" על ידי ספר השיאים של גינס. ביני שבר את השיא באוקטובר 2016.

ב-2017 ביני קיבל הכרה מפייסבוק אשר הכיר את עמוד המעריצים שלו כ"רשמי". עמוד זה מונה מעל ל-200,000 מעריצים מרחבי העולם.

ב-2021 עבר את שלב האודישנים בתוכנית America's Got Talent שם התפרסם כארנב הראשון שהופיע בתוכנית ועבר אודישן.

## הופעה בתקשורת

ביני מככב בספר וגם בכריכה של ספר השיאים של גינס: Guinness World Records: Amazing Animals 2018 אשר פורסם בספטמבר 2017.
סרטוניו תוארו בכלי תקשורת שונים, בהם *Huffington Post*, *Daily Mail*, AOL, *USA Today*, *Fox News*,,BBC, Sky News, Independent, The Telegraph, וכמו כן בערוצי טלוויזיה מקומיים.
בשנת 2016 פורסם ביני באתר LittleThings.com על ידי Jessica Rothhaar ובערוץ הגרמני RTL בתוכנית הטלוויזיה *Best Of*.
ביולי 2017 כיכבו ביני ושי בערוץ הטלוויזיה הבריטי E4 בתוכנית Rude Tube.

2018 - הופיע בתוכנית The Gong Show ב-ABC, שם נשפט על הופעתו על ידי שופטים מפורסמים.

2021 - הופיע בנטפליקס בתוכנית הריאליטי "חיות באור הזרקורים", שם סופר סיפורו וסיפורם של חיות מפורסמות בהוליווד.

2021 - התארח בתוכנית הלילה של ג'ימי פאלון.

2021 - הופיע בתוכנית America's Got Talent, שם עבר את שלב האודישנים מול השופטים סופיה ורגרה סיימון קאוול היידי קלום והאווי מנדל.

## הופעה בישראל
לפני שעברו ללוס אנג'לס הופיעו ביני ושי במהלך השנים בתוכניות הבוקר השונות בערוץ 2 ו-10, ערוץ הספורט, ערוץ הילדים, שי שטרן, צינור לילה, חי בלילה וכמו כן הגיע ביני כאורח בתוכנית האירוח יענקל'ה לאן אשר שודרה ב-2012 בערוץ 1.

## קישורים חיצוניים
* 

* 
* 
* 
* 
* 
* 
* 
* 
* 
* 

## הערות שוליים

קטגוריה:יונקים מפורסמים
קטגוריה:שיאני גינס ישראלים
קטגוריה:ישראל: בעלי חיים מפורסמים
פומוהיטו, נסיך הכתר של יפן

**פומיהיטו** (ביפנית: **文仁**; נולד ב-30 בנובמבר 1965) הוא אחיו הצעיר של נארוהיטו, קיסר יפן. הוא הראשון בתור בסדר הירושה לכס היפני. לאחר נישואיו קיבל פומיהיטו את התואר "נסיך אקישינו", והוא עומד בראש ענף נפרד במשפחה הקיסרית היפנית. לאחיו הקיסר נארוהיטו יש בת אחת, ולכן הוא יורש העצר של קיסרות יפן וזאת בגלל שעל פי החוק ביפן, נשים לא נכללות בסדר הירושה.

## ביוגרפיה
פומיהיטו נולד ב-30 בנובמבר 1965 בבית החולים של הארמון הקיסרי ברובע צ'יודה שבטוקיו. אביו הוא אקיהיטו, קיסר יפן ואמו היא מיצ'יקו, קיסרית יפן. יש לו אח גדול בשם נארוהיטו, ואחות קטנה בשם סאיאקו. בילדותו הוא קיבל את השם "הנסיך איה" (礼宮 איה נו מיה). הוא התחנך בבתי הספר של הגאקושין. באפריל 1984 הוא החל ללמוד משפטים וביולוגיה באוניברסיטת גאקושין. לאחר שהשלים תואר ראשון, נרשם ללימודים בסנט ג'ון קולג' באוניברסיטת אוקספורד, ומאוקטובר 1988 עד יוני 1990 למד שם איכתיולוגיה. ב-1989 מת סבו הקיסר הירוהיטו, ואביו הפך לקיסר החדש.

ב-29 ביוני 1990 הוא נישא לקיקו קאוואשימה, בתו של פרופסור לכלכלה באוניברסיטת גאקושין. כמו אמו של פומיהיטו, גם קיקו באה ממשפחה פשוטת עם. הנישואים גררו מחאה מצד סבתו של פומיהיטו, הקיסרית נאגקו. בעקבות נישואיו, הוענק לפומיהיטו התואר "אקישינו נו מיה", אשר מתורגם בדרך כלל כ"נסיך אקישנו". תואר זה עובר בירושה לצאצאיו. באוקטובר 1996 הוא קיבל תואר דוקטור לאורניתולוגיה. לצורך עבודת הדוקטורט שלו הוא ערך מסעות מחקר באינדונזיה בין השנים 1993–1994, וגם שהה במחוז יונאן שברפובליקה העממית של סין. כיום משמש פומיהיטו כנשיא "מכון ימאשינה לאורניתולוגיה", ו"האגודה היפנית לזואולוגיה ואקווריומים". הוא גם משמש כנשיא הכבוד של הסניף היפני של הקרן העולמית לשימור חיות הבר, איגוד הטניס היפני, ואגודת יפן-הולנד. הוא אף משמש כפרופסור אורח באוניברסיטת טוקיו.

באוגוסט 2009 הוזמנו פומיהיטו וקיקו בידי ממשלת הולנד לציון 400 שנות מסחר בין הולנד ליפן. ביאטריקס, מלכת הולנד אירחה אותם בהאג. פומיהיטו גם ממלא את חלק מתפקידיו הציבוריים של אביו כאשר הוא אינו מתפקד. במרץ 2011 ביקר באזורים שנפגעו בעקבות רעידת האדמה והצונמי בסנדאי.

ב-1 במאי 2019 אחיו נארוהיטו הפך לקיסר יפן והוא עצמו הפך בכך ליורש העצר. טקס ההכתרה הרשמי כיורש עצר התרחש ב-9 בנובמבר 2020.

## משפחתו
קיקו ילדה לפומיהיטו שלושה ילדים:
* מאקו קומורו (לשעבר מאקו, נסיכת אקישינו; נולדה ב-1991)
* קאקו, נסיכת אקישינו (נולדה ב-1994)
* היסאהיטו, נסיך אקישינו (נולד ב-2006)

## תואר
מיום לידתו, קיבל את התואר . לאחר נישואיו שונה תוארו ל.

## קישורים חיצוניים

* Their Imperial Highnesses Prince and Princess Akishino and their family
* Press Conference on the Occasion of the Birthday of His Imperial Highness Prince Akishino (2006)

## הערות שוליים

קטגוריה:יורשי עצר
קטגוריה:נסיכים
קטגוריה:יפנים
קטגוריה:מעוטרי מסדר ההצטיינות של הרפובליקה של איטליה
קטגוריה:מעוטרי מסדר השמש של פרו
קטגוריה:יפנים שנולדו ב-1965
קיקו, נסיכת אקישינו

**קִיקוֹ, נסיכת אָקִישִׁינוֹ** (ביפנית: **秋篠宮妃紀子** או בתוארה הרשמי **文仁親王妃紀子**, נולדה כ**קיקו קאוואשימה**, **川嶋紀子**; ב-11 בספטמבר 1966) היא אשתו של יורש העצר פומיהיטו, נסיך אקישינו.

## ביוגרפיה
קיקו נולדה ב-11 בספטמבר 1966 בעיר שיזואוקה בחבל צ'ובו שביפן. היא הבת הבכורה של טצואיקו קאוואשימה וקאזויו סוגימוטו. ב-1967 החל אביה ללמוד באוניברסיטת פנסילבניה, ולפיכך עברה המשפחה לפילדלפיה. לימים קיבל אביה תואר דוקטור, ואף לימד באוניברסיטה. מאוחר יותר עברה המשפחה לווינה שבאוסטריה, במסגרת לימודיו של אביה. קיקו קיבלה חינוך בגרמנית בבית ספר מקומי. ב-1972 חזרה המשפחה ליפן, ואביה החל ללמד באוניברסיטת גאקושין בטוקיו. קיקו עצמה החלה ללמוד באוניברסיטה, וב-1989 השלימה תואר ראשון בפסיכולוגיה.

במהלך לימודיה באוניברסיטת גאקושין, פגשה קיקו את הנסיך פומיהיטו בנם של אקיהיטו (אז נסיך הכתר) והנסיכה מיצ'יקו. ב-26 ביוני 1986 הציע לה פומיהיטו נישואים. עם זאת, רק שלוש שנים מאוחר יותר ב-12 בספטמבר 1989, לאחר שהקיסר הירוהיטו נפטר ואביו של פומיהיטו הפך לקיסר החדש, יצאה הודעה רשמית מטעם מועצת בית הקיסר על האירוסים. טקס האירוסין הרשמי התרחש ב-12 בינואר 1990, אולם לא הוכרז תאריך לחתונה בשל תקופת האבל על הירוהיטו.

בסופו של דבר נערכה החתונה ב-29 ביוני 1990 בארמון הקיסרי של טוקיו. אביו של פומיהיטו הודיע שעם נישואיו, מייסד פומיהיטו ענף חדש במשפחה הקיסרית היפנית. הוא העניק לו את התואר אקישינו נו מיה" המתורגם בדרך כלל כ"נסיך אָקִישִׁינוֹ". אותו תואר הוענק לקיקו, והוא יעבור בירושה לצאצאיהם. עם זאת, קיקו ידועה ביפן בפשטות כ"הנסיכה קיקו". הנישואים זכו להתנגדות חריפה מצד גורמים שמרניים במשק הבית הקיסרי, מכיוון שקיקו הייתה מהמעמד הפשוט. למעשה, גם אמו של פומיהיטו, הקיסרית מיצ'יקו , לא הייתה ממעמד האצולה, אולם משפחתה הייתה משפחה עשירה מאוד ובעלת השפעה. בניגוד לכך, משפחתה של קיקו הייתה משפחה בעלת אמצעים צנועים שהתגוררה בדירה קטנה בקמפוס של האוניברסיטה. בנוסף לכך, פומיהיטו שבר את המסורת בכך שנישא לפני אחיו הגדול נארוהיטו. בין המתנגדים הבולטים לנישואים נמנתה סבתו של פומיהיטו, הקיסרית האם נאגקו. הקיסרית האם התנגדה גם לנישואי הוריו של פומיהיטו.

קיקו שברה את המסורת פעם נוספת כאשר המשיכה את לימודיה באוניברסיטה. ב-1995 היא השלימה תואר שני בפסיכולוגיה. בהמשך קיבלה תואר דוקטור מאוניברסיטת אוצ'נומיזו. היא ידועה בהתעניינותה המתמשכת בתרבות החירשים ובחירשות ביפן. היא למדה את שפת הסימנים היפנית והיא מתורגמנית מיומנת מיפנית לשפת הסימנים היפנית. היא משתתפת רבות בכנסי חירשים רשמיים ולא רשמיים. בשנת 2006, כשהייתה בהיריון עם בנה השלישי, אובחן אצלה מצב של שליית פתח, ולפיכך נולד הבן בניתוח קיסרי. הבן קיבל את השם "היסאהיטו", והיה לבן הראשון שנולד במשפחת הקיסרית היפנית מאז 1965. בשל לידתו, נזנחה הצעת חוק שניסח ראש ממשלת יפן דאז, ג'וניצ'ירו קואיזומי, אשר נועדה לאפשר גם לאשה לשבת על כס הקיסרות.

## משפחתה
לקיקו ופומיהיטו נולדו שתי בנות ובן:
* מאקו, נסיכת אקישנו (נולדה ב-1991)
* קאקו, נסיכת אקישינו (נולדה ב-1994)
* היסאהיטו, נסיך אקישינו (נולד ב-2006)

## תואר
לאחר נישואיה, קיבלה קיקו את התואר .

## קישורים חיצוניים

* Their Imperial Highnesses Prince and Princess Akishino and their family
* Press Conference on the Occasion of the Birthday of His Imperial Highness Prince Akishino (2006)
* Japan's new prince seen in public

## הערות שוליים

קטגוריה:נסיכות יפניות
קטגוריה:מעוטרי מסדר השמש של פרו
קטגוריה:ילידות 1966
קטגוריה:יפנים שנולדו ב-1966
ריצ'רד רנקין

**ריצ'רד רנקין** (באנגלית: **Richard Rankin**; שם מקורי **ריצ'רד האריס**; נולד ב-4 בינואר 1983) הוא שחקן קולנוע, טלוויזיה ותיאטרון סקוטי. הוא מוכר בעיקר ממשחקו בתפקיד רוג'ר וייקפילד בסדרה "זרה", ומהופעתו בתוכנית המערכונים הסקוטית "Burnistoun", ובתפקיד קפטן תומאס גילאן בדרמה המלחמתית "The Crimson Field" של ערוץ BBC One. עוד גילם את מפקח בילוש אליוט קארן בדרמה "שלוש עשרה" של ערוץ BBC Three.

## קורות חייו
רנקין נולד בשם ריצ'רד האריס בגלאזגו וגדל ברות'רגלן. כשהחל להופיע כשחקן, אימץ את שם הנעורים של אמו, רנקין, כדי למנוע בלבול בינו לבין השחקן האירי ריצ'רד האריס. הוא נרשם ללימודים בלנגסייד קולג' יחד עם אחיו השחקן קולין האריס.

## קריירה
רנקין זכה להכרה כשהופיע יחד עם רוברט פלורנס בתוכניות הטלוויזיה "VideoGaiden" ו-"Burnistoun". אחרי שהופיע במספר סדרות בטלוויזיה הסקוטית כגון "טאגארט" ו-"Legit", פנו אליו מה-BBC לככב במיני-סדרה "The Crimson Field" בתפקיד קפטן תומאס גילאן, לצדם של קווין דויל ואונה צ'פלין. הסדרה עלתה לשידור באפריל 2014 בערוץ BBC One. רנקין כיכב בסרט אימה דל תקציב בשם "House of Him" שהוקרן לראשונה בפסטיבל הקולנוע של גלאזגו בפברואר 2014. בסרט כיכבו שחקנים שהופיעו לצדו ב-"Burnistoun" בהם רוברט פלורנס, קירסטי סטריין ולואיז סטיוארט.

בינואר 2015 השתתף רנקין בסדרת הדרמה של BBC One "עדות אילמת" בשני פרקים של הסיפור "Falling Angels" בתפקיד מפקח בילוש לוק נלסון. בדצמבר אותה שנה לוהק לתפקיד רוג'ר וייקפילד בסדרה "זרה" של רשת Starz.

## פילמוגרפיה

## תיאטרון
* The Lieutenant of Inishmore
* איש הכריות
* Mary Queen of Scots Got Her Head Chopped Off
* Celts in Seville
* Black Watch

## קישורים חיצוניים

## הערות שוליים

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:בריטים שנולדו ב-1983
שברולט שבי

**שברולט שבי** (באנגלית: **Chevrolet Chevy**) היא מכונית סלון בגרסאות  4 דלתות סדאן, ו-2 דלתות קופה, אשר יוצרה על ידי חטיבת המכוניות שברולט בחברת ג'נרל מוטורס האמריקאית בארגנטינה בין השנים 1969–1978.

דגם ה"שברולט שבי" יוצר על ידי חברת הבת "General Motors de Argentina" של חברת ג'נרל מוטורס.

## גרסאות
* Chevy Sedán STD 

(יוצרו 20,341 יחידות בדגם סטנדרט, 8,747 יחידות בדגם סופר, ו-1,927 יחידות למוניות)

* Chevy SS

(יוצרו 3,039 יחידות, 13,897 יחידות לדגם "מליבו", 4,097 יחידות לדגם דה-לוקס אוטומט)

* Coupé Chevy Serie 2 

(יוצר משנת 1973, יוצרו 18,192 יחידות)

## תאוצות
*תאוצת דגם "שברולט שבי" סדאן, מנוע 3,769 סמ"ק מ-0 - 100 קמ"ש היא 13.6 שניות
*תאוצת דגם "שברולט שבי" מנוע 4,097 סמ"ק, גרסת דה-לוקס אוטומט מ-0 - 100 קמ"ש היא 11.0 שניות
*תאוצת דגם "שברולט שבי" מנוע 4,097 סמ"ק, גרסת סופר ספורט, גרסה 2, מ-0 - 100 קמ"ש היא 11.1 שניות

## תמונות

קובץ: Chevy malibu.jpg| שברולט שבי
קובץ:Chevy ss tras.JPG | שברולט שבי
קובץ:Chevrolet Chevy Nova Sedan 1970 (12624559343).jpg | שברולט שבי סדאן, שנת 1970 (מימין)
קובץ:Chevrolet Chevy serie 2.jpg| שברולט שבי קופה, סדרה 2
קובץ:Chevy Serie 2 1978.jpg | שברולט שבי קופה, סדרה 2 
קובץ:Chevy Serie 2.JPG| שברולט שבי, סדרה 2


## קישורים חיצוניים

* שברולט שבי (1:13), יו-טיוב

## הערות שוליים

קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-1969
קטגוריה:מכוניות אמריקאיות
קטגוריה:כלי רכב המיוצרים בארגנטינה
שבי
ספרטק לנינגרד (כדורגל)

**מועדון ה[[כדורגל]] ספרטק [[לנינגרד]]** (ברוסית: **Футбольный Клуб Спартак Ленинград**) היה מועדון כדורגל מקצועני סובייטי מהעיר לנינגרד שהתקיים בשנים 1931–1967 והשתתף בליגה הסובייטית השנייה.

המועדון העפיל לליגת העל הסובייטית בכדורגל בעונת 1938 שבסיומה נשר חזרה לליגת המשנה הסובייטית לאחר שסיים במקום 20 האחרון והעפיל גם בעונת 1941 אך בשל פרוץ מלחמת המולדת הגדולה אותה עונה, הליגה לא שוחקה במלואה ועם חידוש האליפות בעונת 1945 המועדון החל להתמודד בליגת המשנה הסובייטית.

ב-1967 המועדון פורק בשל קשיים פיננסיים והוקם מחדש אך פורק סופית ב-1969.

## היסטוריה
הקבוצה הוקמה כחלק מאגודת ספרטק בשנת 1931 בשם פרומקואופרציה (Промкооперация).

בשנת 1935 הפכה ל"ספרטק". בשנת 1965 הקבוצה שינתה את שמה לאבטומוביליסט והיה שמה עד לפירוקה, שנתיים לאחר מכן.

בשנת 1967 הקבוצה הוקמה מחדש בשם "בולשביק" (שבאמצע עונת הבכורה הפכה ל"נייבה") שפורקה באופן סופי בשנת 1969.

## הישגים לפי עונה

## סגל
### מאמנים (רשימה חלקית)
* יולי 1938: פאבל באטירב
* 1939: מיכאיל אוקון
* 1940 - 1941: פ. באטירב
* 1945, 1946 - 1948: מיכאיל בוטוסוב
* 1959, 1961 - 1963: ולנטין פיודורוב

### שחקנים ידועים בעבר ובהווה
* סרגיי אוורין
* גאז'י גאז'ייב
* ניקולאי יארצב

## הישגים
* **[[הגביע הסובייטי בכדורגל]]:** שמינית גמר 1936, 1961

## ראו גם
*ספרטק מוסקבה (כדורגל)

## הערות שוליים

קטגוריה:ספרטק סנקט פטרבורג
קטגוריה:קבוצות כדורגל סובייטיות
קטגוריה:סנקט פטרבורג: מועדוני כדורגל לשעבר
קטגוריה:קבוצות כדורגל ששיחקו בליגה הבכירה בברית המועצות
שברולט סדרה AA קפיטול

**שברולט סדרה AA קפיטול** (באנגלית: **Chevrolet Series AA Capitol**) היא מכונית משפחתית אשר יוצרה במספר גרסאות נוספות: קבריולה - 4 דלתות, 4 מושבים, קבריולה - 2 דלתות, 2 מושבים, ומשאית קלה.

דגמי "שברולט סדרה AA קפיטול" יוצרו על ידי חטיבת המכוניות שברולט בחברת ג'נרל מוטורס האמריקאית בשנת 1927.

## שברולט סדרה AA קפיטול
סך הכול יוצרו 678,540 יחידות.

מחיר היחידה של דגם "שברולט סדרה AA קפיטול" בשנת 1927 עמד על 525-745 דולר בארצות הברית.

## גרסאות
* סדאן
* קבריולה - 4 מושבים, 4 דלתות
* קבריולה - 2 מושבים, 2 דלתות
* משאית קלה - 2 מושבים

## תמונות

קובץ:1927 Chevrolet Capitol AA Touring BGC77.jpg| שברולט סדרה AA קפיטול, קבריולט, 4 דלתות
קובץ:1927 Chevrolet Capitol AA Touring.jpg | שברולט סדרה AA קפיטול, קבריולט, 4 דלתות
קובץ:1927 Chevrolet Capitol Doktorwagen IMG 1298 - Flickr - nemor2.jpg | שברולט סדרה AA קפיטול, קבריולט, 2 דלתות
קובץ:1927 Chevrolet Capitol Doktorwagen IMG 1301 - Flickr - nemor2.jpg| שברולט סדרה AA קפיטול, קבריולט, 2 דלתות
קובץ:1927 Chevrolet AA Capitol Tourer.jpg | שברולט סדרה AA קפיטול
קובץ:1927 Chevrolet Capital Series AA sedan (5407069528).jpg | שברולט סדרה AA קפיטול סדאן, 4 דלתות
קובץ:1927 Chevrolet Capitol Doktorwagen IMG 1296 - Flickr - nemor2.jpg |לוגו שברולט סדרה AA קפיטול (ממוקם על פקק הרדיאטור בחזית הדגם)



קובץ:1927 Chevrolet Capitol panel van (5984130054).jpg | שברולט סדרה AA קפיטול בתצורת משאית קלה
קובץ:1927 Chevrolet Capitol panel van (5983578089).jpg | שברולט סדרה AA קפיטול בתצורת משאית קלה
קובץ:1927 Chevrolet Capitol panel van (5984147852).jpg | שברולט סדרה AA קפיטול בתצורת משאית קלה  - מבט לתא הנהג
קובץ: 1927 Chevrolet Capitol panel van (5983563809).jpg| שברולט סדרה AA קפיטול בתצורת משאית קלה 

## ראו גם
* שברולט
* שברולט סדרה D
* שברולט סדרה 490

## קישורים חיצוניים

* שברולט סדרה AA קפיטול (2:32 דקות), יו-טיוב

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:משאיות
קטגוריה:דגמי מכוניות שהושקו ב-1927
קטגוריה:מכוניות אמריקאיות
קטגוריה:כלי רכב המיוצרים בקנדה
קטגוריה:כלי רכב המורכבים בארגנטינה
קטגוריה:כלי רכב המיוצרים בדרום אפריקה
קטגוריה:כלי רכב המיוצרים בבלגיה
קטגוריה:כלי רכב המיוצרים בניו זילנד
AA
השועל והאריה החולה

**השועל והאריה החולה** (ידוע גם כ**השועל והאריה הזקן**) הוא משל המופיע במשלי איזופוס. המשל עובד ללשונות רבות.

המשל מספר על אריה, אשר עקב גילו אינו יכול יותר לצוד. הוא מעמיד פני חולה, וטורף את החיות שבאות לבקר אותו במאורתו. רק השועל החכם שולח לאריה את ברכות ההחלמה שלו מחוץ למאורה. כאשר הוא נשאל על ידי האריה מדוע הוא אינו נכנס, הוא עונה: "האמן לי האריה, כי הייתי נכנס, אלא שאני רואה הרבה עקבות של חיות שבאו ונכנסו לתוך המערה, אך אינני רואה שום עקבות של חיות שהצליחו לצאת מן המערה...".

## קישורים חיצוניים
* 
* השועל והאריה החולה באתר MythFolklore 

## הערות שוליים

קטגוריה:משלי איזופוס
קטגוריה:משלים
קטגוריה:בעלי חיים במשלים
קטגוריה:אריות בתרבות
קטגוריה:שועלים בתרבות
טופיק בחראמוב

ממוזער|בחראמוב על גבי בול שהונפק על ידי שירות הדואר האזרי
ממוזער|אוהדי כדורגל אנגלים עם בנו של טופיק בחראמוב. אוקטובר 2004
**טופיק בחראמוב** (באזרית: **Tofiq Bəhramov**; ברוסית: **Тофик Бахрамов**; 29 בינואר 1925 — 26 במרץ 1993), מכונה באנגליה לעיתים קרובות באופן שגוי בשם "הקוון הרוסי", אף שהיה שופט כדורגל סובייטי מאזרבייג'ן.

הוא ידוע בעיקר בתור הקוון שעזר להכריע בשער ומבלי השנוי במחלוקת במשחק של אנגליה בגמר המונדיאל 1966 נגד מערב גרמניה. כשופט מוקדם יותר בטורניר, הוא הפנה לעצמו את תשומת הלב על פסילת שער חוקי של שווייץ במשחק בסיבוב הראשון בין שווייץ לספרד.

לאחר מותו ב-1993, האצטדיון הלאומי באזרבייג'ן שינה את שמו לאצטדיון טופיק בחראמוב לכבודו וזהו האצטדיון הראשון בעולם שנקרא על שם שופט כדורגל.

## ראו גם
* גמר מונדיאל 1966
* אצטדיון טופיק בחרמוב

## קישורים חיצוניים

* BBC: האנדרטה לזכר הקוון בבאקו
* IWPR: באקו חוגגת את גיבור ומבלי

## הערות שוליים

קטגוריה:שופטי כדורגל
קטגוריה:כדורגלנים אזרים
קטגוריה:באקו: כדורגלנים
קטגוריה:אזרבייג'ן: אישים בספורט
קטגוריה:ילידי 1925

קטגוריה:נפטרים ב-1993
דם הנפש

20px אין לבלבל ערך זה העוסק בדם אדם עם "הדם הוא הנפש" העוסק בדם בהמה, חיה ועוף האסור באכילה.

בהלכה היהודית, **דם הנפש** הוא רביעית הדם היוצא בשעת מיתה. על פי ההלכה חובה לקבור את דם הנפש של יהודי שמת. הרוג שיש חשש שדם הנפש נבלע בבגדיו, נקבר בבגדיו. גם אוספים וקוברים עפר או בגדים שבלעו מדם הנפש.

דם שיצא לפני המיתה אינו נחשב לדם נפש ואין חובה לקברו.

יש לקבור דם שיצא לאחר מיתה וחוששים שמא נצטבר ממנו שיעור רביעית במקום אחד, אך פחות מכך אין צריך לאסוף ולהביא לקבורה.

עניין רביעית הדם הוסבר בתוספתא ככמות החיונית לעובר. חוקר התלמוד יהודה לייב קצנלסון הסביר שמדובר בעובר בן שבעה חודשים העומד לחיים. קיימת גם מסורת הסבר בשם רבנו חננאל האומרת שמדובר בדם היוצא מן הלב בפעימה אחת.

## הערות שוליים

קטגוריה:קבורה ביהדות
יהושע ון דייק

הרב **יהושע שלמה ון דייק** (נולד בשנת תש"ל, 1970) הוא ראש ישיבת איתמר. רב היישוב רמת מגשימים לשעבר.

## ביוגרפיה

נולד בשנת תש"ל. אביו, ד"ר יהודה ון-דייק, שימש כמנהל מחלקת הגריאטריה במרכז הרפואי שערי צדק.

למד בישיבת ירושלים לצעירים, ולאחר מכן כ-10 שנים בישיבת מרכז הרב ו-3 שנים בכולל דולב-טלמונים, והיה תלמידם של הרב אברהם אלקנה כהנא שפירא, הרב שאול ישראלי, הרב יעקב אריאל, הרב צבי טאו והרב אביגדר נבנצל. בצה"ל שירת בהנדסה קרבית.

הוסמך לרבנות בשנת תשנ"ז על ידי הרבנות הראשית ובשנת תש"ס קיבל כושר רב עיר על ידי הרב אליהו בקשי דורון והרב ישראל מאיר לאו.

שימש מספר שנים כר"מ במכינה קדם-צבאית בני דוד ובבית מדרש לבוגרי צבא ביישוב עלי. החל משנת תשס"ג ועד לשנת תשפ"ב כיהן כרב היישוב רמת מגשימים ולימד במכינה קדם-צבאית קשת יהודה, בישיבת הגולן ובמדרשת נוב לבנות.

משנת תשע"ז מונה, בנוסף, לראשות הישיבה הגבוהה באיתמר – כממשיכו של הרב אביחי רונצקי (הרבצ"ר לשעבר) שייסד את הישיבה ועמד בראשותה עד סמוך לפטירתו. תחומי ההוראה שלו הם גמרא בבקיאות ובעיון, הלכה, כתבי הרב קוק, תנ"ך, פרשת שבוע, מוסר והדרכת חתנים.

ממייסדי תלמוד תורה גולני שבחספין שברמת הגולן וממייסדי אולפנת קצרין.

חבר מרכז בארגון ליב"ה וברבני דרך אמונה ומרבני ארגון חותם, וחבר בארגון נאמני הרבנות הראשית. על ספר השו"ת שלו 'מבשן אשיב' זכה בפרס הרב ישראלי לשנת תשע"ה. מעביר שיעורים בכנסים מרכזים כמו ימי הלימוד בתנ"ך בגבעת שמואל ובניין שלם. פרסם מאמרים בכתבי העת "תחומין", "צהר" ו"האוצר" ו"אסיא". בשנים האחרונות מעביר שיעורים מדי שבוע ברדיו כאן מורשת.

## חיבוריו
* **מבשן אשיב**: שאלות ותשובות ובירורי דינים. עריכה: בעז אופן. בהוצאת מכון התורה והארץ. חלק א'. תשע"ד. 639 עמודים. חלק ב'. תש"פ. 636 עמודים. בספרים הסכמות מהרבאברהם דב אוירבך אב בית דין טבריה, הרב אביגדר נבנצל, הרב יעקב אריאל, הרב שלמה משה עמאר, הרב יצחק יוסף והרב דב ליאור.
***באר ראי**: עיון בפרשת השבוע לאור תורת הראי"ה קוק. חמישה כרכים על התורה בהוצאת ישיבת איתמר, תשפ"ב. בספרים הסכמות מהרב יעקב אריאל, הרב צבי טאו, הרב דב ליאור והרב אביגדור נבנצאל.

## חיים אישיים
נשוי לדניאלה (בתם של נעמי ופרופסור משה גמרי – ראש מחלקת MRI בבית החולים הדסה עין-כרם), להם 7 ילדים והם מתגוררים באיתמר.

## קישורים חיצוניים

* שיעורי הרב יהושע ואן דייק אתר בני ציון.
* כל השיעורים של הרב יהושע ון דייק, ישיבת איתמר
* שיעוריו, ערוץ היוטיוב
* 
* [ספריו באתר הספרייה הלאומית](http://merhav.nli.org.il/primo_library/libweb/action/search.do?&tab=default_tab&srt=rank&ct=search&mode=Basic&dum=true&indx=1&fn=search&vid=NLI&vl(freeText0)=יהושע%20ואן%20דייק)
* 
* מאמרו חתונה אחת לעם אחד, עיתון בשבע. ראו כאן מאמר תגובה של הרב אליעזר מלמד לדבריו.
* פרס היצירה התורנית לספרו של הרב יהושע ון דייק "מבשן אשיב"
* מקצת מהביוגרפיה שלו באתר מכינת קשת יהודה.
* 
* כל הכתבות על הרב יהושע ון דייק, באתר ערוץ 7

## הערות שוליים

קטגוריה:רבנים ישראלים
קטגוריה:בוגרי ישיבת ירושלים לצעירים
קטגוריה:בוגרי ישיבת מרכז הרב
קטגוריה:תלמידי הרב אברהם אלקנה שפירא
קטגוריה:רמת הגולן: רבנים
קטגוריה:רבני מושבים
קטגוריה:רמת מגשימים: אישים
קטגוריה:רבני הציונות הדתית
קטגוריה:ראשי ישיבות הסדר
קטגוריה:רבני המכינה הקדם-צבאית בני דוד
קטגוריה:רבני המכינה הקדם-צבאית קשת יהודה
קטגוריה:רבני ישיבת הגולן
קטגוריה:מחברי ספרי שו"ת ישראלים
קטגוריה:מחברי ספרי הלכה
קטגוריה:פרשני מקרא בעת החדשה
קטגוריה:תלמידי הרב שאול ישראלי
קטגוריה:איתמר: אישים
קטגוריה:ישראלים שנולדו ב-1970
ססאר

**ססאר** (בספרדית: **Cesar**) הוא אחד מ-32 המחוזות של קולומביה. המחוז נמצא בצפון-מזרח קולומביה והוא גובל בלה גואחירה בצפון, בוונצואלה ובנורטה דה סנטנדר במזרח, בסנטנדר בדרום ובבוליבר ובמגדלנה במערב.

המחוז משתרע על שטח של 22,905 קמ"ר. במחוז מתגוררים כ-1.1 מיליון תושבים (הערכה ל-2017). בירת המחוז היא ואיידופר.

## היסטוריה
בתקופה הפרה-קולומביאנית ישבו במקום מספר שבטי ילידים כמו בני היוקפה , הטאירונה  והאראוואקו . היישוב הספרדי של האזור החל במאה ה-16.

האזור היה שייך ליחידות מנהליות שונות, ועם הקמת רפובליקת קולומביה במתכונתה הנוכחית בסוף המאה ה-19 הוא היה שייך למחוז מגדלנה. ב-21 בדצמבר 1967, לאחר פעילות של התושבים המקומיים פוצל מחוז ססאר ממחוז מגדלנה. המחוז נקרא על שמו של נהר ססאר הזורם במחוז.

## כלכלה
כלכלת המחוז מסתמכת על חקלאות, הכוללת בין היתר גידול אורז והפקת שמן דקלים, גידול מקנה, מסחר וכרייה.

## חלוקה מנהלית
ממוזער|חלוקת המחוז לפרובינציות.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לארבע פרובינציות (Provincias) כדלהלן:

## קישורים חיצוניים

* 

## הערות שוליים

קטגוריה:קולומביה: מחוזות
קטגוריה:מדינות וטריטוריות שהוקמו ב-1967
מגדלנה (מחוז)

**מגדלנה** (בספרדית: **Magdalena**) הוא אחד מ-32 המחוזות של קולומביה. המחוז נמצא בצפון קולומביה והוא גובל בים הקריבי בצפון, בלה גואחירה בצפון מזרח, בססאר במזרח, בבוליבר בדרום ובמערב ובאטלאנטיקו במערב.

המחוז משתרע על שטח של 23,188 קמ"ר. במחוז מתגוררים כ-1.3 מיליון תושבים (הערכה ל-2017). בירת המחוז היא סנטה מרתה.

## היסטוריה
לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור נכלל במחוז מגדלנה, שכלל את מרבית צפון קולומביה המודרנית ובירתו הייתה העיר קרטחנה (במחוז בוליבר העתידי). לאחר פיצול הרפובליקה ב-1830 האזור נכלל ברפובליקת גרנדה החדשה והשתייך לפרובינציית סנטה מרתה, ששטחה דמה לשטח המחוז העתידי. ב-1857 הרפובליקה הפכה לפדרלית והוקמה מדינת מגדלנה, שכללה את שטחי מחוזות מגדלנה, לה גואחירה וססאר העתידיים. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים.

ב-1886 ארצות הברית של קולומביה הפכה לרפובליקת קולומביה הלא-פדרלית, המדינה הפכה למחוז מגדלנה. ב-1898 פוצלו מהמחוז שטחים שהפכו בסופו של דבר למחוז לה גואחירה. ב-1967 המחוז קטן פעם נוספת כשפוצל ממנו מחוז ססאר.

בשנת 2020 התרחשה בשטחי המחוז התפוצצות מכלית הדלק וכתוצאה מכך נהרגו עשרות אנשים.

## כלכלה
הכלכלה המקומית מסתמכת על חקלאות, הכוללת בין היתר גידול כותנה, אורז, בננה וטבק, גידול מקנה, דיג, תיירות והפעילות בנמל סנטה מרתה.

## חלוקה מנהלית
ממוזער|חלוקת המחוז לפרובינציות.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לחמש פרובינציות (Provincias) כדלהלן:

## קישורים חיצוניים

* 

## הערות שוליים

קטגוריה:קולומביה: מחוזות
SM-6

**SM-6** (ראשי תיבות של **S**tandard **M**issile) או **RIM-174 ERAM **(ראשי תיבות של **E**xtended **R**ange **A**ctive **M**issile) הוא טיל בהליך ייצור עבור צי ארצות הברית. שנועד כדי להאריך את טווח נשקי הנ"מ (ER-AAW) ומתן יכולות נגד מטוסים, נגד כלי טיס בלתי מאוישים, ונגד טילי חוף ים, מעל הים וביבשה. לפי פרסומים אחדים, הטיל גם יכול לשמש כטיל במהירות גבוהה נגד ספינות. הטיל משתמש בשלדה אווירו-דינמית קיימת של SM-2ER, בתוספת מכ"ם ביות פעיל מהטיל אמראם במקום המכ"ם החצי-פעיל בעיצוב הקודם. עובדה זו תתן שיפור ביצועי הטיל נגד מטרות המתמרנות בזריזות, ומטרות מעבר לטווח היעיל של מכ"מים המאירים מטרה בכלי המשגר. יכולת מבצעית ראשונה הושגה ב-27 בנובמבר 2013. ה-SM-6 לא נועד להחליף את סדרת ה-SM-2 של טילים, אלא צד בצד ועם אפשרות לספק טווח וכח אש מוגדלים. הטיל אושר לייצוא בינואר 2017.
שמאל|ממוזער|SM-6 - פרופיל.

## קישורים חיצוניים

## הערות שוליים

קטגוריה:טילי קרקע-אוויר אמריקאיים
שברולט אל-קמינו

**שברולט אל-קמינו** (באנגלית: **Chevrolet El Camino**) הוא טנדר בתצורת קופה, אשר יוצר בחטיבת המכוניות שברולט בחברת ג'נרל מוטורס האמריקאית בין השנים 1959–1960 ו-1964–1987.

מכירות דגמי 1959, של "שברולט אל-קמינו" החלו ב-16 באוקטובר 1958.

## דורות
### דור ראשון
* דור ראשון (יוצר בין השנים 1959 - 1960).

בשנת 1959 יוצרו 22,246 יחידות, בשנת 1960 יוצרו 14,163 יחידות.

תאוצת דגם "שברולט אל קמינו" (מנוע 8V צילינדרים, 4,600 סמ"ק) מ-0 - 97 קמ"ש היא 7.0 שניות.

### דור שני
* דור שני (יוצר בין השנים 1964 - 1967).

בשנת 1964 יוצרו 32,548 יחידות, בשנת 1965 יוצרו 34,742 יחידות, בשנת 1966 יוצרו 35,119 יחידות, בשנת 1967 יוצרו 34,830 יחידות.

### דור שלישי
* דור שלישי (יוצר בין השנים 1968–1972).

בשנת 1968 יוצרו 41,791 יחידות, בשנת 1969 יוצרו 48,365 יחידות, בשנת 1970 יוצרו 47,707 יחידות, בשנת 1971 יוצרו 41,606 יחידות, בשנת 1972 יוצרו 57,147 יחידות.

### דור רביעי
* דור רביעי (יוצר בין השנים 1973–1977).

בשנת 1973 יוצרו 64,987 יחידות, בשנת 1974 יוצרו 51,123 יחידות, בשנת 1975 יוצרו 33,620 יחידות, בשנת 1976 יוצרו 44,890 יחידות, בשנת 1977 יוצרו 54,321 יחידות.

### דור חמישי
* דור חמישי (יוצר בין השנים 1978 - 1987).

בשנת 1978 יוצרו 54,286 יחידות, בשנת 1979 יוצרו 58,008 יחידות, בשנת 1980 יוצרו 40,932 יחידות, בשנת 1981 יוצרו 35,711 יחידות, בשנת 1982 יוצרו 22,732 יחידות, בשנת 1983 יוצרו 24,010 יחידות, בשנת 1984 יוצרו 22,997 יחידות, בשנת 1985 יוצרו 21,816 יחידות, בשנת 1986 יוצרו 21,508 יחידות, בשנת 1987 יוצרו 13,743 יחידות, בשנת 1988 יוצרו 420 יחידות.

(הדגם התבסס על "GM G platform")

## תמונות

קובץ:-1959 wip - deepRasberryWithScalsRT.jpg | שברולט אל-קמינו, שנת 1959
קובץ:1959 El Camino (5004188959).jpg | שברולט אל-קמינו, שנת 1959
קובץ:Leica Moments (15631043367).jpg | שברולט אל-קמינו - מבט לתא הנהג
קובץ:El Camino interior (5004810010).jpg | שברולט אל-קמינו - מבט לתא הנהג
קובץ:Chevrolet 1959 El Camino IMG 2999.jpg| שברולט אל-קמינו, שנת 1959


קובץ:Chevelle EL CAMINO.jpg | שברולט אל-קמינו - דור שני
קובץ:Flickr - DVS1mn - 64 Chevrolet Chevelle El Camino (1).jpg | שברולט אל-קמינו - דור שני, שנת 1964
קובץ: Red "EL camino".jpg | שברולט אל-קמינו - דור שני


קובץ:Yellow El Camino.jpg| שברולט אל-קמינו - דור שלישי
קובץ:Chevrolet El Camino, Belgian licence registration ZDY-912 pC.JPG | שברולט אל-קמינו - דור שלישי
קובץ:1967 El Camino built in Freemont, CA-283cid (hood not stock)- 2013-10-18 12-08.jpg | שברולט אל-קמינו, שנת 1967 - דור שלישי



קובץ:1977 El Camino Classic front.jpg | שברולט אל-קמינו, שנת 1977 - דור רביעי
קובץ:Pick-up El Camino IV.jpg | שברולט אל-קמינו - דור רביעי
קובץ:1973 El Camino.jpg| שברולט אל-קמינו, שנת 1973 - דור רביעי


קובץ:1978 El Camino Black Night.jpg  | שברולט אל-קמינו, שנת 1978 (דור חמישי)
קובץ:87 El camino.jpg | שברולט אל-קמינו, שנת 1987 (דור חמישי)
קובץ:Chevrolet El Camino "SS" (Auto classique Combos Express '12).jpg | שברולט אל-קמינו - דור חמישי
קובץ:InteriorElCamino.jpg | שברולט אל-קמינו - דור חמישי -מבט לתא הנהג

## ראו גם
* שברולט LUV

## קישורים חיצוניים

* שברולט אך-קמינו 1969 (3:00 דקות), יו-טיוב

## הערות שוליים

קטגוריה:טנדרים
קטגוריה:דגמי מכוניות שהושקו ב-1959
קטגוריה:מכוניות אמריקאיות
אל קמינו
מנדסינו

**מנדסינו** הוא עיוות מושרש מהמילה **מנדוסינו**. **מנדוסינו** (**Mendocino**) הוא שמם של מספר אתרים בארצות הברית, הנקראים על שם אנטוניו דה מנדוסה.
בסה (אלבניה)

**בסה** (**Besa**) באלבניה הוא מעין קוד של כבוד, קוד אתי המתייחס לפרק "הבטחות" שבקאנון. על פי הבסה אורח, שנכנס לביתו של אלבני והתקבל בברכה "ברוך הבא", זכאי להכנסת אורחים והגנה על אורחו כל עוד הוא נמצא תחת קורת גגו.

## הגדרה
המילה "בסה" פירושה "לקיים את ההבטחה". אדם המקיים את ה"בֶסה" הוא אדם העומד בדיברתו, אדם, שחייו וחיי משפחתו ישמרו בדיברתו.

לפי החוקר קאדרי קרסניצ'י, בסה משמעותה "לדאוג לנזקקים, להגן עליהם, ולהיות מכניס אורחים לכל בן אנוש שהבטחת לו"

החוקר בסמיר שישקו מציין כי הבסה כוללת "חובות כלפי המשפחה והחבר, הדרישה למחויבות פנימית, נאמנות וסולידריות בעת התנהלות עם אחרים".

לפי הסופר והמתרגם טום פיליפס הבסה היא מושג נזיל ומשתנה. היא איכות, מחויבות, מתנה, ויכולה להתפרש גם כהפוגה, מקלט, הגנה או שלום.

בסה היא התחייבות מוסרית שאין לה הפרה, גם במחיר החיים עצמם. זהו קוד מוסרי עתיק יומין שעובר מדור לדור. הבטחה של כבוד, של מחויבות לאורח החיים והמסורת.

## היסטוריה
מקור הבסה מתוארך לתקופה ימי הביניים, אם כי מקורותיה כמושג חברתי עשויים להיות עתיקים אף יותר. המקור לקונספט נובע, בין השאר, מפלישות תכופות של פולשים לשטח אלבניה לאורך ההיסטוריה, מצב בו כל אדם היה עלול להפוך לפליט בהתראה של רגע.

כדוקטרינה משפטית, הבסה מתועדת ככל הנראה מהמאה הארבע-עשרה, במסגרת חוקי שקוטרי אשר תיעדו את מושג השבועה כחלק מהסדר החברתי. מאז, הבסה הועברה במשך דורות כחלק מהקאנון של אלבניה- מערכת חוקים עממיים ששלטה באזור מאז המאה החמש-עשרה ועברה בעל פה. הבסה היא העיקרון המרכזי של הקאנון המבוסס על ערכים כמו צדק, כבוד וכיבוד הזולת

טקסטים ספרותיים מילאו תפקיד חיוני בהעברת הבסה לאורך מאות שנים, ותרמו לשמירת ערכו התרבותי. התנהגויות שנקבעו בקאנון הועברו באמצעות סיפורים, שירים ומחזות, שהדגישו את החשיבות של שמירת הבסה.

## בסה במלחמת העולם השנייה
אלבניה נכבשה על ידי הגרמנים בספטמבר 1943. האלבנים לא נשמעו להוראות הגרמנים למסור את רשימת היהודים באלבניה. אלבנים רבים, באופן פרטי וכנציגי השלטון האלבני, ציידו יהודים במסמכים מזויפים של בעלי זהות לא יהודית – מוסלמית או נוצרית – וכך אפשרו להם להינצל מרדיפות הנאצים. גם פליטים יהודים שהגיעו ממדינות סמוכות, כגון מונטנגרו, יוון וסרביה, זכו כך למקלט. רבים מהם הגיעו לאלבניה כשעוד הייתה בשלטון איטליה (החל מאפריל 1939), ומספטמבר 1943 נמצאו בארצות המוצא שלהם בסכנת גירוש למחנות הריכוז הנאצים. כתוצאה מכך, היה מספר היהודים באלבניה בתום מלחמת העולם השנייה גבוה מאשר היה בראשיתה.

## בסה במלחמות יוגוסלביה
במהלך מלחמות הפירוד של יוגוסלביה לשעבר לאחר נפילת הקומוניזם, הפגינו האלבנים דאגה והכנסת אורחים כלפי לבוסניאקים (בוסנים מוסלמים) שברחו ממעשי רצח עם. הבסה של האלבנים כלפי הבוסניאקים לא הייתה החלטה מלמעלה אלא תגובה שצמחה מלמטה.

## בסה בהקשר לפוליטיקה ולמאבק לעצמאות
המושג בסה מילא תפקיד משמעותי בהפיכת אלבניה למדינה עצמאית מהאימפריה העות'מאנית. הוא שימש ככלי פוליטי וחברתי ליצירת אמון, אחדות ומחויבות בלתי מעורערת בקרב האוכלוסייה האלבנית במאבקם להשתחרר מהשלטון העות'מאני. כשפוליטיקאים ביקשו לבנות קונצנזוס בקרב האוכלוסייה להשגת זכויותיהם החוקיות והפוליטיות הם השתמשו במושג הבסה כדרך לבנות אמון מתמשך ולכידות בקרב האלבניים. בהקשר זה משמעות המושג בסה היא "לקיים את ההבטחה", ההמונים נתנו את מילתם כי יתחייבו באופן מוחלט למאבק למען העצמאות.

## קישורים חיצוניים
* '''בסה: מילה של כבוד''' – מוסלמים אלבניים שהצילו יהודים בשואה, תערוכת אינטרנט באתר יד ושם

## הערות שוליים

קטגוריה:הצלה בשואה
קטגוריה:אלבניה: תרבות
שברולט שבי 500

**שברולט שבי 500** (באנגלית: ** 500 Chevrolet Chevy**) הוא טנדר קומפקטי, אשר יוצר על ידי חטיבת המכוניות שברולט בחברת ג'נרל מוטורס האמריקאית בברזיל בין השנים 1983–1995.

שם הדגם "שברולט שבי 500" - המספר 500 מציין את משקל המטען המקסימלי - 500 ק"ג.

תאוצת דגם ה"שברולט שבי 500" בין 0 - 100 קמ"ש היא 14.2 שניות.

## דגמים
* שברולט שבי 500 SE
* שברולט שבי 500 SL
* שברולט שבי 500 SL/E

## תמונות

קובץ:Chevy 500 DL 1.6 1991.jpg | שברולט שבי 500, שנת 1991
קובץ:Pick-Up GMC 500.JPG | שברולט שבי 500
קובץ:Chevrolet Chevy 500 DL 1.6 1993 (14351947031).jpg | שברולט שבי 500 שנת 1993


## קישורים חיצוניים

* שברולט שבי 500 (0:36), יו-טיוב
* שברולט שבי 500 (2:43 דקות), יו-טיוב

## הערות שוליים

קטגוריה:טנדרים
קטגוריה:דגמי מכוניות שהושקו ב-1983
קטגוריה:מכוניות אמריקאיות
קטגוריה:כלי רכב המורכבים בברזיל
שבי 500